CELEX: 62012CN0295
Language: et
Date: 2012-06-13 00:00:00
Title: Kohtuasi C-295/12 P: Telefónica, S.A. ja Telefónica de España, S.A.U. 13. juunil 2012 esitatud apellatsioonkaebus Üldkohtu (kaheksas koda) 29. märtsi 2012 . aasta otsuse peale kohtuasjas T-336/07: Telefónica ja Telefónica de España versus komisjon

11.8.2012   
            
            
               ET
            
            
               Euroopa Liidu Teataja
            
            
               C 243/10
            
         Telefónica, S.A. ja Telefónica de España, S.A.U. 13. juunil 2012 esitatud apellatsioonkaebus Üldkohtu (kaheksas koda) 29. märtsi 2012. aasta otsuse peale kohtuasjas T-336/07: Telefónica ja Telefónica de España versus komisjon
   (Kohtuasi C-295/12 P)
   2012/C 243/19
   Kohtumenetluse keel: hispaania
   
      Pooled
   
   
      Apellandid: Telefónica, S.A. ja Telefónica de España, S.A.U. (esindajad: advokaadid F. González Díaz ja J. Baño Fos)
   
      Teised menetlusosalised: Euroopa Komisjon, France Telecom España, S.A., Asociación de Usuarios de Servicios Bancarios (Ausbanc Consumo) ja European Competitive Telecommunications Association
   
      Apellantide nõuded
   
   
               —
            
            
               
                  
                     esimese võimalusena
                  
               
               tühistada Üldkohtu 29. märtsi 2012. aasta otsus kohtuasjas T-336/07: Telefónica ja Telefónica de España vs. komisjon terves ulatuses või osaliselt;
               olemasoleva teabe alusel tühistada komisjoni 4. juuli 2007. aasta otsus juhtumis COMP/38.784 — Wanadoo España vs. Telefónica terves ulatuses või osaliselt;
               tühistada trahv või vähendada seda ELTL artikli 261 alusel;
               tühistada trahv või vähendada seda Üldkohtus toimunud menetluse põhjendamatult pika kestuse tõttu; ja
               mõista nii käesoleva menetluse kui ka Üldkohtu menetlusega seonduvad kohtukulud välja komisjonilt ja menetlusse astunud pooltelt.
            
         
               —
            
            
               
                  
                     teise võimalusena, kui menetlusstaadium seda ei võimalda
                  
               
               tühistada Üldkohtu otsus ja suunata kohtuasi tagasi Üldkohtusse otsustamiseks Euroopa Kohtu poolt lahendatud õiguslike küsimuste valguses;
               tühistada trahv või vähendada seda ELTL artikli 261 alusel; ja
               mõista nii käesoleva menetluse kui ka Üldkohtu menetlusega seonduvad kohtukulud välja komisjonilt ja menetlusse astunud pooltelt.
            
         
               —
            
            
               
                  
                     igal juhul
                  
               
               lubada ELTL artikli 15 alusel tutvuda Üldkohtus 23. mail 2011 toimunud kohtuistungi protokolli või salvestusega ja pidada kohtuistung.
            
         
      Väited ja peamised argumendid
   
   Üldkohus:
   
                
            
            
               rikkus Telefónica kaitseõigusi, kuna:
               
                           —
                        
                        
                           menetlus kestis põhjendamatult kaua;
                        
                     
                           —
                        
                        
                           ta lükkas tagasi väited, mida toetasid lisad;
                        
                     
                           —
                        
                        
                           ta lükkas tagasi väited sisendite asendamatu laadi kui olulise asjaolu kohta Telefónica tegevuse mõju kindlaksmääramisel;
                        
                     
                           —
                        
                        
                           ta võttis vastu uusi asjaolusid, mida vastuväiteteatises ei olnud esitatud;
                        
                     
         
                
            
            
               rikkus õigusnormi, kui määratles asjaomaseid hulgimüügiturge;
            
         
                
            
            
               rikkus õigusnormi, kui hindas Telefónica väidetavat turgu valitsevat seisundit;
            
         
                
            
            
               rikkus õigusnormi ja Euroopa inimõiguste ja põhivabaduste kaitse konventsiooni, kui lubas sekkuda Telefónica omandiõigusesse asendamatule sisendile;
            
         
                
            
            
               rikkus õigusnormi ja moonutas ilmselgelt fakte, kui hindas kuritarvitust ja selle väidetavat mõju konkurentsile seoses:
               
                           —
                        
                        
                           hulgisisendite valikuga;
                        
                     
                           —
                        
                        
                           ajakohastatud rahavoogude analüüsiga;
                        
                     
                           —
                        
                        
                           «perioodist perioodini» analüüsiga;
                        
                     
                           —
                        
                        
                           tegevuse võimaliku või tegeliku mõjuga;
                        
                     
         
                
            
            
               rikkus õigusnormi, kui hindas õiguse ultra vires kohaldamist komisjoni poolt, ning subsidiaarsuse, proportsionaalsuse, õiguskindluse, lojaalse koostöö ja hea halduse põhimõtteid;
            
         
                
            
            
               rikkus õiguskindluse põhimõtet, kui määratles õigusrikkumise liiki ja kui hindas Telefónica tegevuse tahtlikku või hooletut laadi;
            
         
                
            
            
               rikkus õigusnormi ja moonutas ilmselgelt fakte, kui arvutas trahvisummat, muu hulgas
               
                           —
                        
                        
                           kvalifitseerides tegevuse väga raskeks rikkumiseks;
                        
                     
                           —
                        
                        
                           hinnates võrdse kohtlemise, proportsionaalsuse ja karistuste individuaalsuse põhimõtete rikkumist; ja
                        
                     
                           —
                        
                        
                           jättes täitmata oma põhjendamiskohustuse;
                        
                     
         
                
            
            
               rikkus EÜ artiklit 229 (nüüd ELTL artikkel 261).